**SANTA GAMES 1.-3.11.2024**  
**KILPAILUOHJEET**

**Kilpailun kuvaus** Santa Games on kansainvälinen ilma-asekilpailu 10-14-vuotiaille kivääri- ja pistooliampujille. Myös nuoremmat urheilijat ovat tervetulleita kilpailemaan.

**Kilpailupaikka** Kisakallion Urheiluopisto, Kaarina Karintie 4, Susi Training Center.  
Kisakallion aluekartta on näiden kilpailuohjeiden lopussa.

**Säännöt**

**Turvallisuus**

Turvalipun (turvasiiman) käyttö on pakollista aina, kunnes ammunnanjohtaja antaa luvan poistaa turvalipun (turvasiiman). Kuulonsuojaimien käyttö on pakollista.

**Yksilökilpailut**  
  
Yksilökilpailuissa on kolme sarjaa sekä kivääri- että pistooliampujille:  
Istumatukisarjat 2013–2014 syntyneille sekä kaksi pystyammuntasarjaa 2011–2012 ja 2009–2010-syntyneille.

|  |  |  |  |
| --- | --- | --- | --- |
| **Laji** | **Ikäsarja, syntymävuosi** | **Laukaus-määrä** | **Ampuma-aika, minuuttia** |
| Ilmakivääri, istumatuki | 2013-2014 | 20 | 20 |
| Ilmakivääri, pystyammunta | 2011-2012 | 20 | 30 |
| Ilmakivääri, pystyammunta | 2009-2010 | 30 | 40 |
| Ilmapistooli, istumatuki | 2013-2014 | 20 | 20 |
| Ilmapistooli, pystyammunta | 2011-2012 | 20 | 30 |
| Ilmapistooli, pystyammunta | 2009-2010 | 30 | 40 |

**Istumatukisarja – kivääri**

Kiväärin istumatukisarjassa ammutaan 20 laukausta kiinteältä tuelta. Molemmat kyynärpäät saavat olla pöydällä ja rintakehä saa koskettaa pöytään.

Istumatukisarjassa saa käyttää avustajaa koko ammunnan ajan ja avustaja saa olla urheilijan lähellä. Kaikki avustajan toimenpiteet on tehtävä kilpailijalle varatulla alueella ja siten, ettei siitä aiheudu häiriötä muille kilpailijoille.

Kuva, joka sisältää kohteen sisä-, pöytä, työkalu, lattia

Kuvaus luotu automaattisesti

Järjestäjillä on istumatukia kilpailupaikalla. Suosittelemme kuitenkin oman tuen tuomista.



Tuolin selkänojasta ei saa ottaa tukea.

Kuva, joka sisältää kohteen henkilö, teksti, lattia, sisä-

Kuvaus luotu automaattisesti

Asetta kannattava käsi pitää olla liipaisinkaaren ja tuen välissä, mutta ei saa koskettaa tukeen. Tukikäden kyynärvarren täytyy olla selvästi irti pöydän pinnasta. Tukikäsi saa koskettaa liipaisin-kaareen. Aseen perä ei saa koskettaa ampumapöytään ampumasuorituksessa. Rintakehä saa koskettaa pöytää. Ote aseesta voi olla myös perän alapuolelta, mutta tällöinkään mikään muu osa tukikädestä kuin kyynärpää ei saa ottaa tukea pöydästä.

Kiväärin istumatukisarjassa ampuma-aika on 20 minuuttia. Valmistautumis- ja koelaukausaika on 15 minuuttia.

**Istumatukisarja – pistooli**

**Kuva, joka sisältää kohteen ase, henkilö, tuliase, Ampuma-ase

Kuvaus luotu automaattisesti**

Pistoolin istumatukisarjassa sallitaan kahden käden ote ja vain kyynärpäiden sekä rinnan koskettaminen pöytään. Kahden käden otteessa molemmat kädet ovat pistoolin kahvan ympärillä. Pistooli tuetaan liipaisinkaaren etupuolelta. Aseen saa tukea ainoastaan tuen yläpintaan.

Istumatukisarjassa saa käyttää avustajaa koko ammunnan ajan ja avustaja saa olla urheilijan lähellä. Kaikki avustajan toimenpiteet on tehtävä kilpailijalle varatulla alueella ja siten, ettei siitä aiheudu häiriötä muille kilpailijoille.

Järjestäjillä on istumatukia kilpailupaikalla. Suosittelemme kuitenkin oman tuen tuomista.

Pistoolin istumatukisarjassa ampuma-aika on 20 minuuttia. Valmistautumis- ja koelaukausaika on  
 15 minuuttia.

**Pystyammuntasarjat - kivääri ja pistooli**

Kiväärin ja pistoolin pystyammuntasarjoissa ammutaan seuraavasti:  
- 2011-2012 –syntyneiden sarja 20 laukausta, ampuma-aika 30 minuuttia.

* 2009-2010 –syntyneiden sarja 30 laukausta, ampuma-aika 40 minuuttia.

Pystyammuntasarjoissa on sallittua käyttää kaikkia ampumavarusteita (takki, housut ja kengät).

Vastapainotukien käyttö ei ole sallittua.

Avustaja saa olla ampumapaikalla koelaukausten ajan. Kilpailulaukausten aikana avustaja voi pyytää ratatoimitsijalta lupaa kilpailijan avustamiseen. Kaikki avustajan toimenpiteet on tehtävä kilpailijalle varatulla alueella ja siten, ettei siitä aiheudu häiriötä muille kilpailijoille.

Valmistautumis- ja koelaukausaika on 15 minuuttia.

**Parikilpailu**

Y-parikilpailussa on kaksi sarjaa sekä kiväärissä että pistoolissa:

1) Istumatukisarja: 2013-2014 syntyneet

2) Pystyammuntasarja: 2009-2012 syntyneet (pystyammuntasarjassa voi ampua myös 2013-2014 syntyneet, mikäli he eivät osallistu istumatukisarjan parikilpailuun)

Ampuja voi osallistua sekä kiväärin että pistoolin parikilpailuun, yhteen sarjaan molemmissa lajeissa.

Parikilpailujoukkue on yleinen eli pari voidaan muodostaa sukupuolesta riippumatta (tyttö-tyttö, poika-poika, poika-tyttö). Mikäli paria ei ole omasta seurasta, voi parin muodostaa toisen seuran ampujan kanssa. Voit myös ilmoittaa yksittäisen ampujan parikilpailuun ja tällöin kisajärjestäjät arpovat ampujalle parin. Parikilpailuja on sekä kiväärissä että pistoolissa kaksi, istumatuki- ja pystyammunta.

Mikäli parikilpailun joukkueen jäsenten nimet ovat tiedossa, tulee joukkue ja jäsenten nimet ilmoittaa ilmoittautumislomakkeessa 18.10.2024 mennessä. Mikäli nimet eivät ole tällöin tiedossa, ilmoitetaan joukkueen jäsenten nimet kilpailupaikalla kilpailuun ilmoittautuessa.

**Parikilpailun kulku**

Alkukilpailussa joukkueen jäsenet ampuvat kukin 20 kilpalaukausta, yhteensä 40 laukausta per joukkue. Istumatukisarjassa ampuma-aika on 20 minuuttia ja pystyammuntasarjassa 30 minuuttia. Valmistautumis- ja koelaukausaika on kummallekin sarjalle 10 minuuttia. Kilpailijat ampuvat itsenäisesti paristaan riippumatta.

Joukkueen jäsenten tulokset lasketaan yhteen. Neljä korkeimman tuloksen saanutta joukkuetta selviytyy finaaliin. Kolmanneksi ja neljänneksi sijoittuneet joukkueet kilpailevat keskenään pronssimitaliottelussa. Ensimmäiseksi ja toiseksi sijoittuneet joukkueet kilpailevat keskenään kultamitaliottelussa.

Kulta- ja pronssimitaliottelut ammutaan yksittäislaukauksilla 10 pisteeseen saakka. Yksittäislaukaukseen on aikaa 50 sekuntia. Koelaukaus- ja valmistautumisaika on 10 minuuttia.

Parikilpailussa pätevät edellä tässä kilpailuohjeessa kirjatut Santa Games -yksilökilpailun säännöt varusteiden ja ampuma-asennon sekä avustamisen osalta.

Ammunnanjohtaja antaa komennot sekä suomen että englannin kielellä, mikäli yksikin kilpailija on muu kuin suomenkielinen.

**Kilpailutoimisto** Kilpailutoimisto sijaitsee Kisakallion Susi Training Centerissa. Ilmoittautuminen tapahtuu kilpailutoimistossa, joka on avoinna

lauantaina klo 8.00 – 17.30  
sunnuntaina klo 8.30 – 15.00.

**Turvallisuus** Turvallisuus on tärkeintä! Aseissa on käytettävä turvalippua (turvasiimaa).

Kilpailijan avustaja, valmentaja tai huoltaja on vastuussa siitä, että aseen paineilma- tai CO2-säiliöt ovat valmistajan ilmoittaman käyttöiän mukaiset, max. 10 vuotta. Uudelleen koeponnistetut aseiden säiliöt eivät ole sallittuja, mikäli säiliö on ylittänyt käyttöiän.

**Radat ja ampumapaikat**

Kaikki ampumapaikat sijaitsevat Susi Training Center-hallissa.

Kilpailussa käytetään järjestäjien ampumapöytiä, joiden mitat ovat seuraavat: leveys 100 cm, syvyys 60 cm, korkeus 73 cm. Näyttölaite sijoitetaan ampumapöydälle. Tuolien korkeus on 45 cm. Omaa ampumatuolia saa käyttää.

Kaikki kilpailut ammutaan elektronisiin taululaitteisiin (SIUS).

**Tulokset** Kilpailupaikoilla on tulosnäytöt, joissa näkyvät epäviralliset tulokset.

Kilpailun aikana on käytössä live tulospalvelu, jonka osoite ilmoitetaan myöhemmin kilpailun nettisivuilla https://santagames.fi.

Viralliset tulokset tulevat heti tulosten valmistuttua ilmoitustaululle.

**Palkintojen jako** Palkintojenjakojen ajankohdat ilmoitetaan eräluettelojen valmistuttua.

**Varustesäilytys** Aseiden ja varusteiden säilytys omalla vastuulla on mahdollista erikseen osoitetuissa paikoissa Susi Training Center -hallin tiloissa. Halli lukitaan yöajaksi.

**Ilmasäiliöiden täyttö** Ilmasäiliöiden täyttö on mahdollista. Otathan omat täyttöadapterit mukaan.

Kilpailun järjestäjät pidettävät oikeuden sääntöjen täydentämiseen ja mahdollisiin korjauksiin.

*Kilpailuiluohjeiden laadinnassa on käytetty lähteinä:*  
*- Tukiammunnan säännöt ja Kultahippukilpailut. Suomen Ampumaurheiluliitto, Nuorisovaliokunta, 2024.*  
*- SAL säännöt: KY 2024, Tekniset säännöt 2023.*

A map of a city

Description automatically generated